Tredje nedbrud i denne måned.
-Lad os bare gå tilbage… -Beklager, Min.
Tænk, vi fejrer din fødselsdag sådan.
Det er fint.
Jeg vil alligevel hellere se tv derhjemme.
Skal vi ikke følge med de andre?
Se, der er nogen længere fremme.
EN ORIGINAL ANIMESERIE FRA NETFLIX
BASERET PÅ DEN ORIGINALE FILIPPINSKE TEGNESERIE "TRESE"
SKREVET AF BUDJETTE TAN OG ILLUSTRERET AF KAJO BALDISIMO
Manila. Hun vil byde dig velkommen med smil så varme som solen.
Når solen går ned, så drej ned ad en mørk gyde,
og så bliver du måske et bytte.
Kidnappere og tyve er de mindste af dine bekymringer.
Pas på dem, der higer efter dit blod og begærer din sjæl.
De kan ikke lægges i håndjern.
Min far plejede at sige: "Lad skyggerne være i fred.
Lyset vil være der til at opretholde balancen."
Nat har overtaget denne by.
Skyggerne er blevet mørkere.
Traktaten, der har beskyttet menneskene
fra den overnaturlige underverden, er begyndt at falde fra hinanden.
Gode mennesker kæmper imod, men de mørke kræfter bliver stærkere.
Der er intet lys til at holde skyggerne i skak.
Der er kun mig.
Godaften, kommissær Guerrero.
Hej Alexandra. Tak, fordi du kom.
Jeg tænkte nok, du ville se det her.
Jeg indrømmer, jeg blev nysgerrig, da du beskrev omstændighederne.
Så er det…
Den hvide dame fra Balete Drive.
Nogen vidner, politiassistent Tapia?
Nej.
Men en af naboerne identificerede ofret som Gina Santos.
Vi tjekkede det, og det viste sig, at hun begik selvmord i…
1995.
Vent, det kan ikke passe.
Gamle runer, groft udført. Tydeligvis et rituelt offer.
Spørgsmålet er, hvem ville dræbe et spøgelse og hvorfor?
Frygt ikke døden, Alexandra.
Det er ikke en slutning, men en genfødsel til et andet eksistensplan.
Engang var denne verdens magi en naturlig del af livet.
Den tid er forbi.
Folk frygter det, de ikke forstår.
Derfor har vores familie altid været broen mellem menneskene
og det overnaturlige.
Din far er måske nok lakan og beskytter af traktaten,
men jeg ved en ting eller to.
Når en sjæl farer vild,
har vi babaylan magten til at hjælpe.
Tapia, få SOCO til at indsamle beviser, før de blæser væk.
Javel!
Hvad?
Du mindede mig lige om din far.
Anton var som regel den eneste, der kunne finde ud af sådan en sag.
Men nu hvor han er væk,
så har vi dig. Alexandra.
Der er få steder, hvor man kan skaffe så stærk magi.
Men jeg ved, hvor vi skal lede.
Jeg har en del usle bekendtskaber.
Jeg skal tale med din herre. Jeg har nogle spørgsmål til ham.
Rolig. Hun er okay.
Goddag, unge Trese.
Godaften, Nuno.
Jeg kan altid regne med, at du kender sladren.
Nuno ser intet og hører intet.
Jeg er bare…
NØDDER
Hvad ved du om den hvide dame?
Okay.
I sidste uge jublede hun over, hvordan hendes elsker
ville gøre hende til dronning,
hvis hun hjalp med at lukke en aftale med en aswang-klan.
Så hørte jeg et rygte i tunnelerne, om at nogen ville dræbe hende.
Aswang?
Hvad vil de med hende?
Vil du sidde med ved deres bord,
skal du først bringe et offer.
Den forvirrede dame troede, hun skulle spille med,
men hun endte som jetoner.
Jeg må finde ud af, hvilken klan der indgik pagten, og med hvem.
Du vil kende dem på den gift, de brugte.
For en bid af den vil jeg fortælle dig, hvad det er.
Nå?
Knuste havfrueknogler.
En sikker metode til at fange et spøgelse på det jordiske plan og dræbe det.
Aswang-banden, der kontrollerer kajen, er de eneste, der har den slags.
Men det har du ikke hørt fra mig. Ingen kan lide stikkere.
Som altid en fornøjelse at handle med dig.
Drenge, nu skal vi på jagt.
Hey! Ingen adgang for mennesker.
I er ikke velkomne her.
Hej!
Du kommer kun ind ved at…
Goddag, Ibwa. Leder af Sapa-klanen.
Jeg er Alexandra Trese.
Aswang-klanen underskrev traktaten med min far,
og dens regler binder dig til at samarbejde med min efterforskning
eller få konsekvenserne at føle.
Din skiderik.
Truer du mig på mit eget territorium?
Det er mig, der laver reglerne her, din kælling.
Gør det af med hende!
Sig, de skal gå væk,
eller du har trukket vejret for sidste gang.
Gør, som hun siger.
-Vi er lige udenfor. -Javel, leder.
Hvem gav du havfrueknoglerne til?
Rend mig.
Ifølge traktaten skal jeg give dig en advarsel
for at stå i vejen for en efterforskning.
Nej.
Nu er du advaret.
Er det et aswang-øje?
Det er ret sejt.
Jeg har brug for vand i et glas.
Er du tørstig, boss?
Jeg vil se, hvilket af mørkets væsner vi har med at gøre.
Påkalder du ildmonsteret igen, mor?
Hans ansigt kan være lidt skræmmende, men han er ikke et monster.
Han er den Binondo-Ildens Mægtige Ånd,
og vi må vise ham respekt.
Husk, hvad din far og jeg altid siger.
-Du er nødt til… -Jeg er nødt til at se hinsides det ydre.
Korrekt.
Vi må alle se hinsides for at leve i balance.
Giv mig din hånd.
Anton, hvordan gik rådsmødet?
Jeg vidste, de ville være på din side.
Nu bliver i byen. Vi har det fint.
Vi ses senere… Hallo?
Skat, nu skal vi lege den leg, jeg lærte dig, okay?
Kan du huske, hvor far og jeg bad dig gemme dig?
Du skal tage derhen, og kom ikke ud, før jeg kalder.
Okay, mor.
Vær så stille som muligt, og hav Sinag ved din side.
Hvad der end sker, så husk at se hinsides det ydre.
Jeg elsker dig, min skat.
Rigtig meget.
Af sted.
Hej, kommissær Guerrero.
Forbrydelser som denne kan ikke vente på en rettergang.
Jeg lover selv at finde og straffe den skyldige.
-Derfor blev jeg valgt. -Du har vist travlt, kommissær.
Det må du nok sige.
Vi får nok også brug for dig på denne sag.
Det hjælper ikke, at gerningsstedet er blevet til et cirkus.
…og hvorfor de vil gøre sådan igen.
-Ja! -Ja!
Ja!
Borgmester Santamarias kontor hørte om sagen.
Og nu vil han overtage den.
Valgkampe er sådan en fantastisk tid.
Måske prøver han at dække over noget i stedet for at løse sagen.
Borgmester Santamaria er ikke en, du kan kæmpe imod, Alexandra.
Hans støtter er rige nok til at sikre ham embedet
og magtfulde nok til at få hans kritikere til at forsvinde.
Gina Santos, den hvide dame fra Balete Drive,
var hans elskerinde, da hun begik selvmord.
Han ofrede hendes spøgelse for at indynde sig hos aswang.
Hvis han allierer sig med dem, vil jeg vide hvorfor.
Stem på borgmester Santamaria. Genvælg en mand, der bekymrer sig om folket.
Hej.
Kender jeg dig?
Vi har en fælles bekendt.
Ibwa siger, du fik nogle havfrueknogler af ham.
Han leder en hård bande, borgmester.
Det ville være bedre for dig at tilstå mordet på Gina Santos
end at lægge dig ud med dem.
Sikke en vild fantasi, dit smukke ansigt gemmer på.
Men hvis du har tænkt dig at anklage mig for noget så alvorligt,
håber jeg, du har beviser.
Jeg skal udføre et stykke vigtigt arbejde for mine vælgere.
Jeg har ikke tid til eventyr om aswang og havfruer.
Jeg sagde ikke noget om aswang, hr. borgmester.
Toget brød tilsyneladende sammen på Guadalupe-broen.
Arbejdsholdet fandt det sådan her. Masser af blod, ingen lig
og en bunke anmeldelser om forsvundne personer.
Kan I lugte noget, der brænder?
Nej.
Der har været en brand i slumkvarteret i nærheden.
Men det var for to nætter siden.
Vi prøver stadig at finde beboerne.
De lader til at være forsvundet.
Jaså.
Undskyld mig, kommissær.
Jeg vil gerne have kupéen for mig selv.
RINGER TIL 003231870
Godaften, lille Trese.
Hvilket spil skal vi spille i dag?
Vær hilset, mægtige Santelmo.
Det her er ren forretning.
Hjælp mig med at finde ud af, hvad der skete.
Du er godt nok kedelig.
Sjælene dræbt i denne kupé er her stadig,
men de er her samtidig ikke, og de er ikke alene.
Jeg fornemmer ånder, der brænder.
Folk blev brændt ihjel, mens de sov.
De er også i gang med rejsen.
Hvordan kan sjælene være her uden at være her?
Vi står i to tog lige nu.
Et til de levende…
Og det andet til de døde.
Tak, Santelmo. Må det store lys skinne på dig.
Ibu, dødens gudinde, sender dig sine hilsner,
Lakan ng sangkatauhan.
Sendebud, siden hvornår er Ibu begyndt at bruge metroen
til at fragte de dødes sjæle?
Toget følger de oprindelige stier.
Den mest effektive vej til efterlivet.
Det var ikke med i den oprindelige traktat med din far,
men hun spørger formelt, om du,
som den nuværende lakan og håndhæver af traktaten,
vil overveje hendes anmodning om at bruge den.
Jeg tillader det, men jeg har brug for en tjeneste til gengæld.
Fortæl mig, hvor de tre piger døde og hvordan.
De blev fanget af en klan af aswang på disse spor.
Ført til stammens tilflugtssted, hvor de mødte deres undergang,
og deres sjæle fandt vej tilbage til Ibus tog.
De var ikke de eneste.
Vis mig, hvor de blev dræbt.
Som du ønsker.
KINESISK RESTAURANT OG HOTEL
Vent på mit signal.
Javel, boss. Vi er klar, når du har brug for os.
Hjælp mig.
De tog min datter.
Få gjort sjælen til vores, før den flyver væk.
Ellers slår Xa-Mul os ihjel.
Sjælene er mere værd end kødet.
Lig stille, din møgunge!
Du er i sikkerhed nu.
Trese!
Jeg ved, du er derinde med vores mad.
Jeg kunne lugte din stank på lang afstand.
Bliv i nærheden af mig.
Vær ikke uhøflig.
Kom og slut dig til festen.
Trese!
Det er ikke en fest, når gæsterne er her mod deres vilje, Xa-Mul.
-Traktaten… -Gælder ikke her.
Ikke efter det, du gjorde mod Ibwa.
Disse mennesker var en betaling, og vi må gøre med dem, hvad vi vil.
Tag pigen!
Hvis lakanen går i vejen for jer…
så dræb hende.
Dræb hende.
Forsvind herfra, Trese.
Og så ser jeg måske bort fra denne fornærmelse.
Det var Kuya Crispin, der nægtede at vente længere.
Vi skal også have lov til at more os, boss.
Det er okay.
Og vi befriede folkene ude bagved.
Dæk mig.
-Mor! -Min skat.
Tak. Du reddede mit barn.
Kan du sige, hvad der skete?
En gruppe af os overlevede branden i Guadalupe, men vi havde mistet alt.
Borgmester Santamarias mænd kom og tilbød at hjælpe os med at flytte.
De havde prøvet at få os til at flytte før branden.
Vi vidste, at han ville bygge lejligheder her,
så vi ville vente på en bedre pris.
Men nu var der ikke længere noget valg.
Først gik det godt.
Vi havde et rent sted at bo, og de gav os mad.
Borgmesteren kom selv og lovede, at han ville tage sig af det hele.
Så faldt natten på.
Aswang.
De kom efter os, mens vi sov.
De slæbte os væk og holdt os i bure. Og vi var ikke de eneste.
Hver dag kom de med nye fanger.
Ligesom os blev de bortført midt om natten,
når ingen ville savne os.
Fra nedbrudte tog og brændende slumkvarterer.
Vi var alle magtesløse og kunne kun vente.
Man kunne høre skrigene gennem væggene, mens de spiste.
Jeg så borgmesteren tale med aswangerne i køkkenet.
De genforhandlede deres aftale.
Han lovede at dække over deres angreb på toget
og brænde flere kvarterer, så de kunne få mad.
Vi råbte om hjælp, men han ignorerede os.
Da han først fik, hvad han ville have, betød vi intet for ham.
Vi kan måske ikke anholde borgmester Santamaria
for at lave aftaler med aswangerne,
men vi har ham for menneskesmugling, brandstiftelse
og mordet på hans elskerinde, Gina Santos.
Er du okay?
Der er monstre iblandt os, og nogle af dem er mennesker.
Jeg skulle have været her tids nok til at redde de andre.
Men se alle de mennesker, du har reddet.
MANILA AMBULANCE
Alexandra.
Alexandra!
Det er okay, lille ven. Du er i sikkerhed hos far.
De aswang-afskum vil få det betalt.
Mor.
Har du haft en hård nat, boss?
Ikke mere end normalt, Hank.
Borgmester Sancho Santamaria blev anholdt i morges
MED TILLADELSE FRA ABC-ZNN NEWS
anklaget for mord og korruption
i forbindelse med branden ved Guadalupe.
Ifølge vores kilder
forbinder nye beviser også borgmesteren
til mordet på hans påståede elskerinde, Gina Santos.
Det, der blev anmeldt som et selvmord, menes nu at være et mord.
Hvad er der?
Jeg har en forsoningsgave fra Ibu til dit arsenal.
Hun håber, at lakanen har tilgivet hendes fejl.
Dødens gudinde behøver vist ikke bekymre sig om at fornærme nogen.
Når det sjette barn af det sjette barn
indtager sin retmæssige plads som hersker over underverdenen,
sådan som det er forudsagt i profetien,
vil Dødens hof Gerne have hendes gunst.
Det er ikke mig.
Men sig til Ibu, at vi er på god fod igen.
Indtil videre.
KOMMISSÆR GUERRERO
Ja, kommissær? Jeg er her.
Tekster af: Sofie Boysen